MAShINA-TRAKTOR PARKLARINI PAXTA TERISh MAShINALARINI TIKLASh UChUN EHTIYOT QISMLAR, UZELLAR VA AGREGATLAR BILAN TAʼMINLASh ChORA-TADBIRLARI TOʻGʻRISIDA
(resolution, 2021-02-22)

Mashina-traktor parklari tarkibiga berilgan paxta terish mashinalari tiklanishini taʼminlash va yetkazib beriladigan ehtiyot qismlar, uzellar va agregatlar uchun hisob-kitob qilish tartibini takomillashtirish maqsadida Vazirlar Mahkamasi qaror qiladi: 1. “Oʻzqishloqxoʻjaliktaʼminottuzatish” davlat-kooperativ qoʻmitasi tomonidan Oʻzbekiston Respublikasi Qishloq va suv xoʻjaligi vazirligi va “Oʻzqishloqxoʻjalikmash-xolding” kompaniyasi bilan birgalikda joylarda paxta terish mashinalari parki xatlovdan oʻtkazilganligi, 9180 paxta terish agregatini mashina-traktor parklari balansiga qabul qilish va ularning ish qobiliyatini tiklash chora-tadbirlari belgilanganligi maʼlumot uchun qabul qilinsin. 2. “Oʻzqishloqxoʻjaliktaʼminottuzatish” davlat-kooperativ qoʻmitasi (Olimjonov), “Oʻzqishloqxoʻjalikmash-xolding” kompaniyasi (Matchonov) tuzatish-tiklash ishlarini oʻtkazish jadvalini bir hafta muddatda ishlab chiqsinlar, bunda paxta terish mashinalarini tayyorlab qoʻyishni ilovaga muvofiq shu yil 1-avgustdan kechiktirmay tugallashni nazarda tutsinlar. Ushbu maqsadlarda: tuzatish ishlarini markazlashtirilgan tartibda oʻtkazish uchun shu yil 15-aprelgacha paxta terish mashinalarini bazaviy mashina-traktor parklarida jamlasinlar, “Oʻzqishloqxoʻjaliktaʼminottuzatish” davlat-kooperativ qoʻmitasining tuzatish zavodlari va ustaxonalaridan samarali foydalansinlar; mashina-traktor parklariga paxta terish mashinalari uchun tizimlar, agregatlar va ehtiyot qismlar tuzilgan shartnomalarga muvofiq ishlab chiqarilishi va yetkazib berilishini, shu yil 1-avgustgacha esa tuzatish-tiklash ishlari tugallanishini taʼminlasinlar. 3. Oʻzbekiston Respublikasi Qishloq va suv xoʻjaligi vazirligi, “Oʻzqishloqxoʻjaliktaʼminottuzatish” davlat-kooperativ qoʻmitasi, “Oʻzqishloqxoʻjalikmash-xolding” kompaniyasi, tuzatib qoʻyilgan mashinalarning sifatini tekshirish va ularni qabul qilish boʻyicha 1998-yil 10-aprelga qadar qoʻshma maxsus komissiyalar tuzsinlar. Mashinalar tuzatilgandan va tiklangandan soʻng majburiy ravishda tekshirilishini va sinab koʻrilishini taʼminlasinlar. 4. Respublika xalq xoʻjaligida hisob-kitoblarni takomillashtirish boʻyicha Hukumat komissiyasi “Oʻzqishloqxoʻjaliktaʼminottuzatish” davlat-kooperativ qoʻmitasi tomonidan paxta terish mashinalariga sotib olinadigan ehtiyot qismlar va butlovchi uzellarni, tuzatish ishlarini oʻtkazishni qishloq xoʻjaligiga maqsadli transh bilan ajratiladigan mablagʻlar hisobiga tegishli mablagʻ bilan taʼminlashni nazarda tutsin. 5. Tuzatish ishlarini tashkil etishning shunday amaliyotini qishloq xoʻjaligi texnikasining boshqa turlariga ham joriy etish maqsadga muvofiq deb hisoblansin. “Oʻzqishloqxoʻjalikmash-xolding” kompaniyasi, “Oʻzqishloqxoʻjaliktaʼminottuzatish” davlat-kooperativ qoʻmitasi Oʻzbekiston Respublikasi Moliya vazirligi, Adliya vazirligi, Qishloq va suv xoʻjaligi vazirligi, “Paxta-bank” bilan birgalikda ishlab chiqarishga buyurtmalarni shakllantirish va isteʼmolchilarga yetkazib beriladigan texnikalarni va ularga ehtiyot qismlarni mablagʻ bilan taʼminlash tartibini 20 kun muddatda ishlab chiqsinlar va tasdiqlasinlar. Qishloq xoʻjaligi korxonalari bilan “Oʻzqishloqxoʻjaliktaʼminottuzatish” davlat-kooperativ qoʻmitasi boʻlinmalari va “Oʻzqishloqxoʻjalikmash-xolding” kompaniyasi korxonalari oʻrtasidagi qishloq xoʻjaligi texnikasi va ehtiyot qismlar yetkazib berishga shartnoma munosabatlari tasdiqlangan tartibga ikki oy muddatda muvofiqlashtirilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklansin.